**ПРОТОКОЛ**

**№ 1**

**от проведено заседание на ОИК ЗАВЕТ**

 **на 11.02.2019 г.**

Днес, 11.02.2019 г., в определеното помещение за заседанията на ОИК ЗАВЕТ, намиращо се в сградата на читалището на Община Завет, се проведе заседание на ОИК Завет при следния дневен ред:

1. Обявяване за избран за общински съветник в случаите на предсрочно прекратени пълномощия на общински съветник от листата на ПП ДПС на основание чл. 30, ал. 7 във връзка с чл. 30, ал. 4, т. 4 от ЗМСМА.

Заседанието е открито в 11:10 ч. от Пламен Ботев- Председател на ОИК ЗАВЕТ

Присъстват членове на комисията: Донка Минева( зам.-председател), Нурай Мехмед (секретар), Митка Славчева, Йорданка Христова и Филиан Чолаков.

Отсъстват: Хатидже Шевкъева, Петър Бонев, Ахтер Абтула, Цанка Бръчкова и Любен Димитров.

Председателят откри заседанието на ОИК ЗАВЕТ при наличие на изискуем кворум. Запознава присъстващите членове на комисията с проекта за дневен ред, като не постъпиха други мнения и предложения към предложения проект за дневен ред.

 Председателят накратко изясни повода са провеждане на настоящото заседание, именно, че е постъпило заявление с изх. № 03-226/08.02.2019 г. от Общинския съвет гр. Завет, ведно с приложено заявление за освобождаване на общински съветник, избран за общински съветник от листата на ПП „ДПС“ на 25.10.2015 г.

Председателят запозна всички присъстващи с правомощията на ОИК ЗАВЕТ, свързани с чл. 87, ал. 1, т.24 и чл. 458, ал. 1 от Изборния кодекс във връзка чл. 30, ал. 7 във връзка с чл. 30, ал. 4, т. 4 от ЗМСМА. Председателят докладва, че е постъпило е заявление от Н. Ю. С. за освобождаването му като общински съветник, избран за общински съветник от листата на ПП „ДПС“ на 25.10.2015 г.

Към заявлението не е приложено документ удостоверяващ, прекратяването на правомощията на заявителя, съгласно чл. 30, ал. 4, т. 4 от ЗМСМА. С писмо изх. № 1/11.02.2019 г. от общинска администрация гр. Завет е изискано документ, удостоверяващ обстоятелството постъпването на работа в щатна длъжност в общинска администрация гр. Завет на общинския съветник Н. Ю. С.

С писмо вх. № 1/08.02.2019 г. от общинска администрация гр. Завет, приложено е представена Трудов договор № УД-02-08-140/07.02.2019 г., сключен между Община Завет и лицето Н. Ю. С., общински съветник избран за общински съветник от листата на ПП „ДПС“ на 25.10.2015 г., с което същият е назначен на щатна длъжност в общинска администрация гр. Завет, считано от 08.02.2019 г.

От така изложената фактическа обстановка е видно, че е налице хипотезата разписана в нормата на чл. 30, ал. 4, т. 4 от Закона за местното самоуправление и местната администрация.

Съгласно волята на законодателя, пълномощията на общински съветник се прекратяват предсрочно при избирането му за народен представител, министър, областен управител или кмет, при назначаването му за заместник-министър, заместник областен управител, заместник-кмет, кметски наместник или на щатна длъжност в съответната общинска администрация, като в конкретния случай, е налице последната предпоставка.

Предвид горепосоченото ОИК гр. Завет единодушно прие следното

**РЕШЕНИЕ № 1**

На основание чл. 87, ал. 1, т. 24 и чл. 458, ал. 1 от Изборния кодекс във връзка с чл. 30, ал. 7 във връзка с чл. 30, ал. 4, т. 4 от ЗМСМА

**РЕШИ:**

1. ОИК гр. ЗАВЕТ констатира, че пълномощията на Неджати Юмеров Салимов, избран за общински съветник от листата на ПП „ДПС“ на 25.10.2015 г. са прекратени, считано от 08.02.2019 г. на основание чл. 30, ал. 4, т. 4 от ЗМСМА.

2. ОБЕЗСИЛВА издаденото на Неджати Юмеров Салимов, Удостоверение №23/26.10.2015 г. за избран за общински съветник в Община Завет, издигнат от ПП „ДПС“ в изборите за общински съветници и и кметове на община Завет.

3. ОИК гр. Завет обявява за избран за общински съветник СЕВДЖАН МУСТАФОВ ИБРЯМОВ, издигнат от ПП „ДПС“ в изборите за общински съветници и и кметове на община Завет, проведени през 2015 г.

4. Издава на СЕВДЖАН МУСТАФОВ ИБРЯМОВ, Удостоверение №1/11.02.2019 г. за избран за общински съветник в Община Завет, издигнат от ПП „ДПС“ в изборите за общински съветници и кметове на община Завет, проведени през 2015 г.

Настоящото решение да се обяви на информационното табло, разположено във фоайето на читалището гр. Завет и на официалната интернет страница на адрес [www.cik.bg](http://www.cik.bg) (<https://oik1711.cik.bg/minr2015/decisions>).

На основание чл. 30, ал. 8 от ЗМСМА настоящото решение не подлежи на обжалване и влиза в сила незабавно след обявяването му.

Поради изчерпване на дневния ред заседанието е закрито от Пламен Ботев в 11.50 ч.

ПРЕДСЕДАТЕЛ: ...........................

 / Пламен Ботев/

СЕКРЕТАР: ...................................

 /Нурай Мехмед/